Sag anlagt den 23. januar 2025 – Wyrębski mod EUIPO – Gagatek Woźniak m.fl. (BLUE BRAND CHICKEN)
(Sag T-44/25)
Stævningen er affattet på polsk
Parter
Sagsøger: Grzegorz Wyrębski (Wróblew, Polen) (ved advokat A. Skup)
Sagsøgt: Den Europæiske Unions Kontor for Intellektuel Ejendomsret (EUIPO)
De andre parter i sagen for appelkammeret: Anna Gagatek-Woźniak (Wieluń, Polen), Artur Woźniak (Wieluń), Jolanta Piesik (Wieluń)
Oplysninger vedrørende sagen for EUIPO
Indehavere af det omtvistede varemærke: Anna Gagatek-Woźniak, Artur Woźniak og Jolanta Piesik
Det omtvistede varemærke: EU-figurmærket »BLUE BRAND CHICKEN« – EU-varemærke nr. 13 071 378
Sagen for EUIPO: Ugyldighedssag
Den anfægtede afgørelse: Afgørelse truffet den 12. november 2024 af Fjerde Appelkammer ved EUIPO (sag R 1166/2020-4)
Påstande
Den anfægtede afgørelse ændres således, at klagen over EUIPO’s indsigelsesafdelings afgørelse af 16. april 2020, nr. 19 904 C, afslås, det fastslås, at mærket »BLUE BRAND CHICKEN« er ugyldigt i sin helhed, og de andre parter i sagen for appelkammeret tilpligtes at betale sagsøgeren dennes omkostninger i sagen for appelkammeret ved EUIPO.
EUIPO og de andre parter i sagen for appelkammeret tilpligtes at betale omkostningerne i sagen for Retten.
Subsidiært har sagsøgeren nedlagt følgende påstande:
Den anfægtede afgørelse annulleres.
EUIPO og de andre parter i sagen for appelkammeret tilpligtes at betale omkostningerne i sagen for Retten.
Anbringender
Tilsidesættelse af artikel 72, stk. 1, i Europa-Parlamentets og Rådets forordning (EU) 2017/1001
Tilsidesættelse af artikel 52, stk. 1, litra b), i Rådets forordning (EF) nr. 207/2009
Tilsidesættelse af begrundelsespligten i henhold til artikel 94, stk. 1, i Europa-Parlamentets og Rådets forordning (EU) 2017/1001.
____________